A határozat elfogadásához **egyszerű** többség szükséges

**Előterjesztés**

***a 2. számú napirendi ponthoz***

**Bátaapáti, Cikó és Mórágy Község Önkormányzata Képviselő-testületének 2016. május 17. napján tartandó közös testületi ülésére**

**A Bátaapáti Közös Önkormányzati Hivatal 2015. évi költségvetésének teljesítéséről**

**Előterjesztő és előadó: Bakó Józsefné jegyző**

**Az előterjesztést készítette: Bakó Józsefné jegyző és Füle Mária gazdasági előadó**

Tisztelt Képviselő-testület!

Bátaapáti, Cikó és Mórágy községek Képviselő-testülete 2013. január 1-jei hatállyal határozatlan időtartamra közös önkormányzati hivatalt hoztak létre, melynek székhelye Bátaapáti lett. A Közös hivatal létszáma 12 fő. A költségvetési szervek a közös hivatal folyamatos működését biztosították.

A Közös Hivatal költségvetését meghatározó részben a személyi juttatások és azok járulékának előirányzata képezi. A Közös Hivatal köztisztviselőinek személyi juttatásait, járulékait annak a községnek az önkormányzata finanszírozza az állami normatíván felül, melynek illetékességi területén található irodán a köztisztviselő dolgozik. A jegyző és az aljegyző esetében a 3 hivatal közösen, egyenlő részben járul hozzá a személyi juttatásokhoz és annak járulékaihoz, míg 1 fő dolgozó esetében a költségek megoszlási aránya 25-25-50%. A dologi kiadások terheit a 3 település szintén együttesen viseli.

A Közös Hivatal 2015. évi bevételeinek és kiadásainak alakulását az 1. és 2. számú melléklet mutatja be.

***Bevételek***

* Működési célú támogatás államháztartáson belülről: a 2014. évi önkormányzati választással kapcsolatban felmerült pótköltségek támogatása
* Szolgáltatások ellenértéke: a lejárt (dolgozók által fel nem használt) SZÉP kártya egyenlegek visszautalása a Közös Hivatal részére
* Kamatbevételek: a Közös Hivatal bankszámláján jóváírt kamatok
* Központi, irányító szervi támogatás: a 3 település hozzájárulása a Közös Hivatal működéséhez

***Kiadások***

* Személyi juttatások, járulékok:

Foglalkoztatottak egyéb személyi juttatásai soron a foglalkoztatottak kompenzációja és megszűnt foglalkoztatási jogviszonyhoz kapcsolódó szabadságmegváltás szerepel.

Egyéb külső személyi juttatások soron a 2015-ös évre csak a reprezentációs költségeket terveztük be (100 e Ft).

Egyéb költségtérítések soron a dolgozók folyószámla költségeinek visszatérítése szerepel, melyet a költségvetési törvény ír elő.

* Dologi kiadások:

Szakmai anyagok beszerzése: szakmai könyvek beszerzése

Üzemeltetési anyagok: irodaszer beszerzése

Informatikai szolgáltatások igénybevétele: a TAKARNET rendszer szolgáltatási díja 3 évre, könyvelői tudástár éves előfizetési díja

Egyéb kommunikációs szolgáltatások: éves telefonköltség

Szakmai tevékenységet segítő szolgáltatások: térképmásolatok költségei

Egyéb szolgáltatások: a Közös Hivatal dolgozóinak továbbképzési díjai szerepelnek ezen a soron

Kiküldetések kiadásai: a Közös Hivatal dolgozóinak gépkocsi költségtérítései

Bátaapáti, 2016. április 30.

**Határozati javaslat:**

1.) Bátaapáti Község Önkormányzat Képviselő- testülete / Cikó Község Önkormányzat képviselő- testülete / Mórágy Község Önkormányzat Képviselő- testülete Önkormányzatának Képviselő-testülete a Bátaapáti Közös Önkormányzati Hivatal 2015. évi költségvetésének végrehajtásáról szóló beszámolót az előterjesztés szerint elfogadja.

2.) A képviselő- testületek megbízzák Bátaapáti Község polgármesterét, hogy a Közös Hivatal 2015. évi költségvetési beszámolóját Bátaapáti Községi Önkormányzat 2015. évi költségvetésének beszámolójába építse be.

Felelős: Darabos Józsefné polgármester, Haures Csaba polgármester, Glöckner Henrik polgármester, a végrehajtásáért Bakó Józsefné jegyző

  **Bakó Józsefné sk.**

jegyző